Nå er det bevist: Feminister er ikke mannehatere
Myten er motbevist. De norske forskernes funn har fått internasjonal oppmerksomhet. Aino Lilja Petterson er postdoktor ved psykologisk institutt på Universitetet i Oslo. Hennes forskning viser at feminister har samme holdning mot menn som alle andre. Artikkelen avslører samtidig at folk generelt oppfatter feminister som negative til menn.  Forskerne: Myten er knust Myten er at feminister hater menn. Denne ville Petterson og hennes kolleger finne ut av.  De begynte med at de så et økende antall unge kvinner som identifiserte seg som feminister. – Vi ble interesserte i denne økningen, særlig med tanke på de negative stereotypiene som ofte forbindes med feminisme – spesielt ideen om at feminister hater menn, sier Petterson. Det viste seg at det hadde vært få undersøkelser av dette.  Nå mener forskerne at myten er knust. For hovedsvaret de kom frem til, viser at feminister ikke hater menn.  Stor oppmerksomhet internasjonalt Artikkelen ble først publisert i Psychology of Women Quarterly. Og den er blitt lagt merke til i mange andre land.  Den er blant annet omtalt i The Times, Forbes og Big Think.  – Det er jo litt stas, da, sier Petterson.  Hun setter stor pris på at forskningen oppleves som relevant for flere. Mennesker fra ni land var med i studien. Disse har ulik kultur og ulik grad av likestilling. 
Det var viktig for studien slik at det ble en grundig test av hypotesene som forskerne hadde. – Feminister ble ikke overrasket Petterson har fått mye positiv respons fra forskere innenfor psykologi og andre felt.  – Funnene skapte også en del diskusjon. Enkelte feminister sa at de ikke var veldig overrasket over disse funnene. Fordi feminisme aldri har handlet om menn i utgangspunktet, men om kvinners rettigheter. Anne Hege Grung er blant dem. Hun er forsker ved UiO og leder av Norsk kvinnesak.  Hun sier at artikkelen er interessant, men at resultatet ikke er overraskende.  Grung mener det er viktig at arbeidet til feminister anerkjennes, og ikke diskrediteres av mannehater-myten. Hun understreker at både kvinner og menn identifiserer seg som feminister.  – Feminismen handler om rettferdighet for alle. Ideen er at strukturene må endres, både i politikken og i kulturen. Da må alle som ønsker det, inkluderes i arbeidet, forteller hun. I Norsk kvinnesaksforening har menn gitt viktige bidrag i arbeidet, særlig i starten av foreningens historie.  – Men historien viser også at synliggjøring og myndiggjøring av kvinner alltid inkluderer mye hardt arbeid fra kvinner.  I podkasten Forklart forteller journalist Olga Stokke om hvordan æreskultur rammer kvinner. Her kan du høre episoden:
Forskning fra Universitetet i Oslo viser at feminister ikke hater menn. Det er en myte at feminister er negative til menn, slår forskerne fast. Studien har fått internasjonal oppmerksomhet og er anerkjent for sin relevans.